અખરોટ એક શ્રેષ્ઠ ડ્રાયફુડ છે. તેમાં ફાઈબર, વિટામીન-બી, મેગ્નેશિયમ અને એન્ટી એક્સિડેન્ટ વધુ માત્રામાં હોય છે. સ્વાસ્થ્યની દૃષ્ટિએ અખરોટ ઉત્તમ છે. શાકાહારી લોકો માટે તે કુદરતનું વરદાન છે. તેની ઉપયોગિતા ખૂબ ઓછા લોકોને ખબર છે. નિયમિત યોગ્ય માત્રામાં જો અખરોટ ખાવામાં આવે તો તેના અનેક ફાયદા છે. હૃદય માટે તે લાભદાયક છે. ઉંઘવામાં તે મદદરુપ થાય છે. તે લોહીમાં કોલેસ્ટ્રોલનું લેવલ ઓછું કરે છે જેનાથી સ્થુળતા ઘટે છે. કેન્સર જેવી બિમારી સામે લડવા પણ અખરોટ ઉપયોગી છે.